എലിയറ്റിന് ശസ്ത്രക്രിയ വേണം, ആങ്കിള് ഡിസ് ലൊകേറ്റഡ് ആയെന്ന് ക്ലബ് അറിയിച്ചു ഞായറാഴ്ച ലീഡ്സ് യുണൈറ്റഡിനെതിരായ മത്സരത്തില് ഗുരുതരമായി പരിക്കേറ്റ ഹാര്വി എലിയറ്റിനെ ആശുപത്രിയില് നിന്ന് ഡിസ്ചാര്ജ് ചെയ്തതായി ലിവര്പൂള് ഫുട്ബോള് ക്ലബ് സ്ഥിരീകരിച്ചു. ഇന്നലെ മത്സരത്തിന്റെ രണ്ടാം പകുതിയില് പരിക്കേറ്റതിനെ തുടര്ന്ന് 18കാരനെ ഗ്രൗണ്ടില് നിന്ന് പെട്ടെന്ന് തന്നെ ആശുപത്രിയിലേക്ക് മാറ്റിയിരുന്നു. അടുത്ത ദിവസങ്ങളില് എലിയറ്റിനെ ശസ്ത്രക്രിയയ്ക്ക് വിധേയമാക്കേണ്ടി വരും എന്നും ക്ലബ് അറിയിച്ചു. താരത്തിന് നല്കിയ സ്നേഹത്തിനും പിന്തുണയ്ക്കും താരത്തെ കുടുംബം നന്ദി അറിയിച്ചു. താന് എത്രയും പെട്ടെന്ന് തിരികെയെത്തും എന്ന് എലിയറ്റും പറഞ്ഞു.